**CONTRACT DE SERVICII**

nr. 9754 data 24.05.2023

**1. Părţi contractante**

În temeiul prevederilor Legii nr. 98/2016 privind achiziţiile publice şi ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul contract de servicii între:

**1.1 Autoritatea contractantă:** **Inspectoratul Teritorial de Muncă Hunedoara**,

cu sediul în localitatea Deva, str.Aleea Muncii, nr.2, Județul Hunedoara, având cod unic de înregistrare fiscală 12311639, contul deschis la Trezoreria Deva nr. RO98TREZ23A680200710103X, reprezentată prin Bozdog Adrian-Florin - Inspector șef, în calitate de **achizitor**, pe de o parte

 și

**1.2 AGG Arhitectura SRL,** având sediul în localitatea Simeria, str.Plevnei, nr.22, Județul Hunedoara, telefon: +40724505519, număr de înmatriculare ONRC: J20/201/2019, cod fiscal 40494990, cont RO73TREZ3665069XXX014709, deschis la Trezoreria Deva, reprezentată prin Andrei Graur - Administrator, în calitate de **prestator**, pe de altă parte.

**2. Definiţii**

2.1 În prezentul contract următorii termeni vor fi interpretaţi astfel:

a. **contract** - prezentul contract şi toate anexele sale;

b. **achizitor şi prestator** - părţile contractante, aşa cum sunt acestea numite în prezentul contract;

c. **preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;

d. **oferta –** documentaţia care cuprinde propunerea financiară;

e. **propunerea financiară –** document al ofertei prin care se furnizează informaţiile cerute cu privire la preţ, tarife, alte condiţii financiare şi comerciale;

f. **durata de executare a contractului –** intervalul de timp în care prestatorul prestează serviciile pe care le presupune necesare pentru îndeplinirea contractului, aşa cum acestea sunt prevăzute în ofertă şi în contract;

g. **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. **zi** - zi calendaristică; an - 365 de zile.

**3. Interpretare**

3.1 În prezentul contract, cu excepţia unei prevederi contrare, cuvintele la forma de singular vor include forma de plural şi viceversa, acolo unde acest lucru este permis de context.

3.2 Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

**Clauze obligatorii**

**4. Obiectul contractului**

4.1 Obiectulcontractului îl constituie prestarea de s**ervicii** privind elaborarea următoarelor documentații: Expertiză Tehnică, Audit Energetic, Documentație de Avizare a Lucrărilor de Intervenție conf. HG 907/2016 - inclusiv studiile de teren (geotehnic, topografic sau alte studii necesare), Documentații pentru obținerea avizelor, Proiect tehnic de execuție, DTAC- Documentație tehnică pentru obținerea Autorizației de Construire, Caiet de sarcini realizare obiectiv, Întocmire deviz general, Întocmire deviz general cu listele de cantități, Fișe tehnice, Asistența din partea proiectantului, pentru investiția “ REPARAȚII CAPITALE SEDIU VECHI (Renovare din punct de vedere energetic a clădirii sediu ITM HD)”

conform NOTEI CONCEPTUALE aprobate de ordonatorul principal de credite în data de 24.04.2023, înregistrată la ITM-HD sub numărul 8109/02.05.2023, privind necesitatea și oportunitatea realizării obiectivului de investiții “ REPARAȚII CAPITALE SEDIU VECHI (Renovare din punct de vedere energetic a clădirii sediu ITM HD)” constând în:

1) Reabilitare termică a elementelor de anvelopă a clădirii:

- izolarea termică a faţadei - parte vitrată, prin:

- izolarea termică a faţadei - parte opacă inclusiv termo-hidroizolarea terasei;

- izolarea termică a planşeului peste ultimul nivel - podului;

- izolarea termică a pereților care formează anvelopa clădirii ce delimitează spațiul încălzit de alte spații comune neîncălzite;

2) Alte tipuri de lucrări:

- repararea sistemului de colectare a apelor meteorice;

- demontarea instalaţiilor şi a echipamentelor montate aparent pe faţadele/terasa clădirii, precum şi remontarea acestora după efectuarea lucrărilor de intervenţie;

- repararea elementelor de construcţie ale faţadei care prezintă potenţial pericol de desprindere şi/sau afectează funcţionalitatea clădirii;

- alte lucrări fundamentate în expertiza tehnică și auditul energetic necesare atingerii indicatorilor.

**Toate lucrările trebuie să fie fundamentate**, după caz, în raportul de expertiză tehnică şi/sau raportul de audit energetic, apoi se detaliază în DALI și proiectul tehnic.

**5. Preţul contractului**

5.1 Preţul convenit pentru **serviciile de proiectare** plătibil Prestatorului de către Achizitor, este de **110.000** **lei**, fără TVA, la care se adaugă TVA (19%) în sumă de 20.900 lei, valoarea totală fiind de **130.900** lei.

5.2 **ETAPE DE REALIZARE**

Prestarea serviciilor va fi realizată şi predată pe etape, cu posibilitatea facturării etapei predate

(Etapa I, Etapa II, Etapa III), în urma recepţiei efectuate de către beneficiar.

Etapa I:

Elaborarea Documentaţiilor tehnico-economice la faza Studiu de Fezabilitate cu elemente D.A.L.I., inclusiv Expertiza Tehnică, Studiu Geotehnic, Studiu topografic, Documentaţii/avize/acorduri/autorizaţii, precum şi asigurarea Verificării tehnice a proiectării - Termen 60 zile de la data înregistrării contractului de servicii şi constituirea garanţiei de bună execuţie conform prevederilor contractuale.

Etapa II:

Elaborarea Documentaţiilor tehnico-economice la faza PTh/DTAC, Caiet de sarcini realizare obiectiv, Liste de cantităţi precum şi asigurarea Verificării tehnice a proiectării - Termen maxim de elaborare 60 zile de la data de începere menţionată în ordinul de începere a prestării serviciilor.

Etapa III:

Asistenţa tehnică din partea proiectantului - Termen: de la începerea execuţiei lucrărilor şi până la finalizarea lucrărilor.

**6. Durata contractului**

6.1 Contractul intră în vigoare la data semnării lui de către ambele părţi şi încetează să producă efecte la data îndeplinirii tuturor obligațiilor asumate de către părți.

**7. Executarea contractului**

7.1 Executarea contractului începe după constituirea garanţiei de bună execuţie conform punctului 12.1 din contract, respectiv emiterea ordinului de începere a prestării serviciilor.

7.2 (1) Durata de execuţie a prezentului contract este de **60 zile,** de la data primirii din partea Achizitorului a ordinului de începere a prestării serviciilor, după cum urmează:

 – 20 zile de la data primirii ordinului de începere a prestării serviciilor pentru întocmirea studiilor de specialitate și a documentațiilor necesare pentru obținerea avizelor/acordurilor solicitate în Certificatul de Urbanism și depunerea acestora la avizatori;

 – 40 zile de la data primirii ultimului aviz de la avizatori pentru întocmirea DALI;

(2) Termenul de prestare a serviciilor corespunzătoare art.7.2 alin.(1) din prezentul contract nu curge pe perioada obţinerii avizelor/acordurilor solicitate prin Certificatul de Urbanism și pe perioada verificării de Achizitor a documentațiilor;

(3) În sensul prevederilor alin.(2), Prestatorul va face dovada depunerii documentelor mai sus menţionate la instituţiile emitente ale avizelor/autorizaţiilor şi a datei primirii acestor documente.

**8. Documentele contractului**

8.1 Documentele contractului sunt:

a) Tema de proiectare;

b) Oferta financiară;

c) Garanţia de bună execuţie;

d) Acte adiţionale, dacă există.

**9. Obligaţiile prestatorului privind serviciile de proiectare**

9.1 Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat prin oferta depusă şi în termenul reglementat la art.7.2 din prezentul contract.

9.2 Prestatorul se obligă să elaboreze studiul de fezabilitate conform temei de proiectare și a prevederilor HG. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, a temei de proiectare, respectând condiţiile prevăzute în avizele de specialitate solicitate prin certificatul de urbanism.

9.3 Prestatorul este pe deplin responsabil pentru prestarea serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.4 Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.5 Prestatorul are obligaţia de a prezenta documentaţiile precizate la art. 5.2 în baza unui Proces Verbal de predare-primire, care nu se va considera ca proces verbal de recepţie.

9.6 Prestatorul are obligaţia de a remedia neconformităţile şi/sau de a completa documentaţiile elaborate conform art. 5.2 într-un termen de cel mult 5 zile de la data notificării acestuia ca urmare a verificării documentelor predate în baza Procesului Verbal de predare-primire.

9.7 În cazul în care organele de avizare/autorizare solicită schimbări în proiect, Prestatorul va efectua aceste schimbări fără plăţi suplimentare, până la obţinerea avizului.

9.8 Prestatorul va depune documentația verificată/semnată de către experții care au efectuat expertizele.

9.9 De la data depunerii ofertei este interzisă revendicarea dreptului de autor pentru documentaţie. După plata documentaţiilor, Achizitorul va avea dreptul să folosească documentaţiile depuse în vederea achiziţionării proiectului tehnic, a lucrării sau a unei părţi din lucrare, pentru realizarea şi întreţinerea investiţiei, ori de câte ori este nevoie, fără plăţi suplimentare către Prestator.

9.10 Prestatorul se obligă să despăgubească Achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile achiziţionate, şi

 daune-interese, costuri, taxe și cheltuieli de orice natură, aferente.

9.11 Prestatorul este obligat să răspundă la solicitările de clarificări/completări formulate de ofertanți în procedurile de atribuire a contractului de servicii având ca obiect realizarea proiectului tehnic și/sau a contractului de lucrări, în termenul specificat de Achizitor, fără plăți suplimentare.

9.12 Dacă proiectantul nu este autorizat de a întocmi o documentație de avizare/ autorizare pentru o anumită specialitate, o va comanda pe cheltuiala sa de la o instituție/societate de specialitate și o va pune la dispoziția autorității contractante.

9.13 În cazul în care se solicită de către avizatori prezenţa proiectantului, acesta se va prezenta şi îşi va susţine proiectul, la data specificată de Achizitor şi fără plăţi suplimentare, până la obţinerea avizului/acordului respectiv.

9.14 (1) Prestatorul se obligă să restituie, sumele încasate în plus sau necuvenite, constatate de organele de control financiar intern sau de alte organe de control abilitate prin lege.

(2) Sumele achitate în plus și foloasele necuvenite se vor recupera prin reţinere din orice alte sume datorate prestatorului sau prin depunerea lor în contul Achizitorului, în termen de 10 zile de la data înştiinţării lui.

**10. Obligaţiile achizitorului**

10.1 Achizitorul se obligă să recepţioneze serviciile prestate în condiţiile prevăzute la art. 14 din prezentul contract.

10.2 Achizitorul se obligă să plătească preţul contractului în condiţiile stipulate la art. 15 din prezentul contract.

10.3 Achizitorul este pe deplin responsabil de exactitatea documentelor şi a oricăror alte informaţii furnizate Prestatorului, precum şi pentru dispoziţiile şi livrările sale.

10.4 Achizitorul are obligaţia de a nominaliza persoana desemnată pentru urmărirea contractului printr-o înștiințare către Prestator.

10.5 Achizitorul se obligă să pună la dispoziţia Prestatorului orice facilităţi şi/sau informaţii pe care le consideră necesare îndeplinirii contractului.

**11.** **Răspunderea contractuală**

11.1 În cazul în care, din vina sa exclusivă, Prestatorul nu reuşeşte să îşi îndeplinească întocmai şi la timp oricare din obligaţiile asumate prin contract, Achizitorul va deduce din preţul contractului, ca penalităţi, o sumă echivalentă cu 0,15% din valoarea contractului cu TVA, pe zi de întârziere, până la îndeplinirea efectivă a obligaţiilor.

11.2 În cazul în care Achizitorul nu onorează facturile în termenul prevăzut la clauza 15.1, acesta are obligaţia de a plăti, ca penalităţi, o sumă echivalentă cu 0,1% pe zi de întârziere a plăţii, din plata neefectuată.

**Clauze specifice**

**12. Garanţia de bună execuţie a contractului**

12.1 (1) Prestatorul se obligă să constituie garanţia de bună execuţie a contractului în cuantum de **5%** din preţul contractului fără TVA, respectiv de **5.500 lei**.

(2) Garanția de bună execuție se va constitui prin rețineri succesive din sumele datorate pentru facturile parțiale.

Contractantul are obligația de a deschide contul la dispoziția autorității contractante la unitatea Trezoreriei Statului din cadrul organului fiscal competent în administrarea acestuia.

Suma inițială care se depune de către contractant în contul de disponibil astfel deschis nu trebuie să fie mai mică de 0,5% din prețul contractului de achiziție publică, fără TVA.

Garanția de bună execuție se constituie în termen de 5 zile lucrătoare de la data semnării contractului de achiziție publică, termen care poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică.

(3) În cazul în care pe parcursul executării contractului se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică.

12.2 (1) Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii prezentului contract, în limita prejudiciului creat, în cazul în care Prestatorul nu îşi îndeplineşte din culpa sa obligaţiile asumate prin contract.

(2) Anterior emiterii unei pretenţii asupra garanţiei de bună execuţie Achizitorul are obligaţia de a notifica pretenţia Prestatorului, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, Prestatorul are obligaţia de a reîntregii garanţia în cauză, în termen de 10 zile de la data utilizării, sub sancţiunea plăţii unor penalităţi de 0,03% pe zi de întârziere asupra valorii garanţiei neconstituite.

(3) În cazul în care prejudiciul produs Achizitorului este mai mare decât cuantumul garanţiei de bună execuţie, Prestatorul este obligat să-l despăgubească pe achizitor integral şi întocmai.

12.3 (1) Achizitorul se obligă să restituie garanţia de bună execuție, în termen de 14 zile de la data încheierii procesului-verbal de recepţie a serviciilor, dacă nu a ridicat până la acea dată pretenţii asupra ei.

(2) Garanţia se eliberează pe bază de cerere.

**13. Întârzierea şi sistarea serviciilor**

13.1 În cazul în care:

i) volumul sau natura serviciilor neprevăzute;

sau

ii) oricare alt motiv de întârziere care nu se datorează Prestatorului şi nu a survenit prin încălcarea contractului de către acesta îndreptăţesc Prestatorul de a solicita prelungirea termenului de prestare a serviciilor, părţile vor stabili, prin act adițional:

(a) orice prelungire sau suspendare a duratei de execuţie a contractului la care Prestatorul are dreptul;

(b) totalul cheltuielilor suplimentare, care se va adăuga la preţul contractului, dacă este cazul.

**14. Finalizarea şi recepţia serviciilor**

14.1 Ansamblul serviciilor sau, dacă este cazul, oricare parte a lor, trebuie finalizat în termenul convenit la art. 7.2 din prezentul contract.

14.2 (1) Achizitorul are dreptul de a verifica modul de prestare a serviciilor pentru a stabili conformitatea lor cu prevederile din contract.

 (2) Recepţia documentaţiilor se face la sediul Achizitorului. Prestatorul va aduce coletul conţinând:

- scrisoarea de înaintare;

- documentaţia elaborată;

- procesul verbal de predare - primire a documentaţiei într-un mod care să asigure confirmarea primirii de către achizitor. Data de expediere trebuie să fie cel târziu data de predare stabilită la pct. 7.2.

14.3 Documentaţia tehnico-economică și studiile de specialitate se vor preda în 2 exemplare originale pe suport de hârtie şi 1 exemplar pe suport electronic, într-un format care să permită efectuarea de modificări ulterioare (partea scrisă în Word, Excel, iar partea desenată în dwg. sau similar) precum și în format PDF. Toate exemplarele originale vor fi semnate de proiectanţi/experți şi ştampilate, în original, respectiv de experții care au efectuat expertizele.

14.4 Achizitorul va verifica conformitatea documentaţiei cu prevederile temei de proiectare, a avizelor şi acordurilor solicitate în certificatul de urbanism şi a HGR nr. 907/2016 şi va solicita Prestatorului în termen de 14 zile lucrătoare de la primirea documentaţiei, completarea eventualelor lipsuri din aceasta. Data primirii documentatiei este data semnării pe documentul de confirmare.

14.5 Dreptul de autor pentru documentaţiile ce fac obiectul prezentului contract se va transfera beneficiarului după plata serviciilor.

**15. Modalităţi de plată**

15.1 (1) Achizitorul are obligaţia de a efectua plata către Prestator în termen de **90 zile** de la data înregistrării facturii la sediul Achizitorului.

(2) Factura va fi emisă după recepția documentațiilor ce fac obiectul prezentului contract.

(3) Prezentarea cu date eronate sau incomplete a facturii și a documentelor justificative ataşate acesteia depuse spre decontare, face să nu curgă termenul de plată, dacă Achizitorul sesizează Prestatorul despre neregulile constatate şi returnează factura în original, în interiorul termenului de plată. Un nou termen de plată va curge de la prezentarea de către Prestator a facturii şi a documentelor justificative cu date corecte.

15.2 Contractul nu va fi considerat terminat până când procesul-verbal de recepţie a serviciilor prestate nu va fi semnat de comisia de recepţie.

**16. Ajustarea şi actualizarea preţului contractului**

16.1 Tarifele prestaţiilor se pot modifica doar ca urmare a unor modificări legislative, modificări ale normelor tehnice sau dacă au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/ diminuarea costurilor pe baza cărora s-a fundamentat preţul contractului.

16.2 Preţul contractului nu se actualizează.

**17. Modificarea şi încetarea contractului**

17.1 Prezentul contract poate fi modificat în perioada sa de valabilitate, prin act adiţional, numai dacă modificarea este nesubstanţială, respectiv poate fi încadrată într-una din situaţiile reglementate de lege pentru modificarea contractului fără organizarea unei proceduri de atribuire.

17.2 Contractul poate înceta anterior termenului reglementat la art. 6.1., în una din următoarele situaţii:

a) prin acordul părţilor;

b) prin denunţare unilaterală, printr-o notificare scrisă adresată Prestatorului, fără nici o compensaţie, dacă:

1. cu privire la acesta din urmă s-a declanşat procedura insolvenţei, cu condiţia ca această renunţare să nu prejudicieze sau să afecteze dreptul la acţiune sau despăgubire pentru Prestator. În acest caz, Prestatorul are dreptul de a pretinde numai plata corespunzătoare pentru partea din contract executată şi acceptată de Achizitor, până la data denunţării unilaterale a contractului;
2. pe parcursul derulării contractului intervine o situaţie ce implică o modificare substanţială a acestuia, de natură să conducă la necesitatea declanşării unei proceduri de atribuire a contractului;

c) prin reziliere, în condiţiile art. 18 din prezentul contract.

**18. Rezilierea contractului**

18.1 În cazul în care, Prestatorul nu îşi execută întocmai şi la timp oricare din obligaţiile pe care şi le-a asumat, contractul va fi reziliat la expirarea termenului de 5 zile de la primirea notificării de punere în întârziere, fără alte formalităţi prealabile, dacă Prestatorul nu îşi îndeplineşte obligaţia/obligaţiile înăuntrul acestui termen. În acest caz, Prestatorul nu va fi îndreptăţit să pretindă nici o sumă reprezentând daune sau alte prejudicii ca urmare a rezilierii contractului.

18.2 Pentru neexecutarea totală a obligaţiilor asumate, Prestatorul are obligaţia de a plăti Achizitorului cu titlu de daune compensatorii, o sumă în cuantum de 10% din valoarea totală a contractului cu TVA, prevăzut la articolul 5. În acest caz Achizitorul nu este dator să probeze existenţa şi/sau mărimea prejudiciului suportat.

18.3 Sumele pe care Prestatorul are obligaţia de a le plăti Achizitorului, cu titlu de daune compensatorii, stabilite conform art. 18.2, vor fi facturate de Achizitor. Prestatorul va achita aceste facturi în termen de 30 de zile de la data primirii acestora. În caz de neachitare a acestora în termenul stabilit, se vor percepe penalităţi de întârziere, în cuantumul prevăzut la art. 11.1 din prezentul contract.

18.4 Rezilierea prezentului contract nu va avea nici un efect asupra obligaţiilor deja scadente între părţile contractante. Prevederile prezentului capitol nu înlătură răspunderea părţii care în mod culpabil a cauzat încetarea contractului.

**19. Cesiunea**

19.1 Prestatorul are dreptul doar la cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**20. Forţa majoră**

20.1 Forţa majoră este constatată de o autoritate competentă.

20.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

20.5 Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**21. Soluţionarea litigiilor**

21.1 Achizitorul şi Prestatorul vor depune toate eforturile pentru a rezolva pe cale amiabilă, orice neînţelegere sau dispută care se poate ivi între ei în cadrul sau în legătură cu îndeplinirea contractului.

21.2 Dacă Achizitorul şi Prestatorul nu reuşesc să rezolve în mod amiabil o divergenţă contractuală, aceasta va fi soluţionată de către instanţele judecătoreşti din România.

**22. Limba care guvernează contractul**

22.1 Limba care guvernează contractul este limba română.

**23. Comunicări**

23.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

23.2 Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**24. Legea aplicabilă contractului**

24.1 Contractul se supune legislaţiei din România.

24.2 Părţile au înţeles să încheie astăzi, 25.04.2023, prezentul contract de servicii având ca obiect „s**ervicii** privind elaborarea următoarelor documentații: Expertiză Tehnică, Audit Energetic, Documentație de Avizare a Lucrărilor de Intervenție conf. HG 907/2016 - inclusiv studiile de teren (geotehnic, topografic sau alte studii necesare), Documentații pentru obținerea avizelor, Proiect tehnic de execuție, DTAC-Documentație tehnică pentru obținerea Autorizației de Construire, Caiet de sarcini realizare obiectiv, Întocmire deviz general, Întocmire deviz general cu listele de cantități, Fișe tehnice, Asistența din partea proiectantului, pentru investiția “ REPARAȚII CAPITALE SEDIU VECHI (Renovare din punct de vedere energetic a clădirii sediu ITM HD)”,

în două exemplare, câte unul pentru fiecare parte.

**ACHIZITOR PRESTATOR**

**INSPECTORATUL TERITORIAL DE MUNCĂ AGG Arhitectura SRL**

**HUNEDOARA**

**prin prin**

Adrian-Florin BOZDOG Andrei GRAUR

Inspector şef Administrator

Adela-Daniela CODRIN, Şef serviciu

Serviciul E.R.U.A.I.

Ana Maria GABOR, C.F.P.P.

Serviciul CSSM

Marius-Florin BRÂNDUȘAN, Consilier juridic

Compartiment legislaţie, contencios-administrativ

Întocmit,

Cristian LUCA

Consilier achiziţii publice